laion/Wikipedia-Exotic huggingface dataset:
הפיגוע המשולב ליד אלון שבות

הפיגוע ליד אלון שבות היה פיגוע ירי שבוצע ב־ז' בכסלו ה'תשע"ו, 19 בנובמבר 2015, בכניסה ליישוב אלון שבות שבגוש עציון. בפיגוע נהרגו 3 אזרחים ונפצעו 7. הפיגוע בוצע בצהרי היום, שעות לאחר פיגוע הדקירה בבית הכנסת בתל אביב. המחבל מחמד עבד אל בסד חרוב מדיר סאמת הגיע במכוניתו ממערב למזרח בכביש 367 בין אלון שבות לצומת הגוש. בכביש היה פקק תנועה אותו עקף המחבל והחל לירות ללא הבחנה דרך השמשה הקדמית של מכוניתו לעבר הרכבים שעמדו. לבסוף הוא התנגש במכונית ונורה על ידי כוחות הביטחון ונפצע קשה. בפיגוע נרצחו יעקב דון, בן 49 תושב אלון שבות (בנו של הכלכלן יהודה דון), עזרא יחיאל שוורץ, בן 18 תושב בית שמש ועולה חדש מבוסטון ושאדי זוהדי חאטב, ערבי תושב חברון שנהרג בתאונה עם רכב המחבל. חמישה נפצעו. בית המחבל נהרס על ידי כוחות צה"ל ב-23 בפברואר 2016. במרץ 2017 גזר בית דין צבאי על המחבל ארבעה מאסרי עולם. פיגוע הדקירה בבית הכנסת בתל אביב הפיגוע בצומת הגוש (2005) גל הטרור הפלסטיני (2015–2016) פיגועי טרור נגד ישראלים בישראל ובשטחים ב-2015 חדשות הטרור והסכסוך הישראלי-פלסטיני (18- 24 בנובמבר 2015), באתר מרכז המידע למודיעין ולטרור, 24 בנובמבר 2015 רועי ינובסקי ואלישע בן קימון, אמריקני חילק אוכל לחיילים - ונרצח בפיגוע, באתר ynet, 19 בנובמבר 2015 גילי כהן, צה"ל הרס שני בתי מחבלים באזור חברון, באתר הארץ, 23 בפברואר 2016 "ירה ללא רחמים": ארבעה מאסרי עולם למחבל שרצח שלושה בגוש עציון, באתר וואלה, 19 במרץ 2017
Mr. Jaws

"Mr. Jaws" (בעברית: מר מלתעות) הוא סינגל של המוזיקאי האמריקאי דיקי גודמן (אנ'), אשר יצא על ידי חברת התקליטים קאש רקורדס ב-6 בספטמבר 1975. השיר יצא כחלק מאלבום המוזיקה Mr. Jaws and Other Fables‏. השיר מהווה פרודיה על סרט שובר הקופות מ-1975, מלתעות. בשיאו, השיר הגיע למקום הרביעי בבילבורד הוט 100 באוקטובר 1975, וכן למקום הראשון ב-Cashbox. בשיר מופיעות דגימות ממספר שירים: "Main Title (Theme From 'Jaws')" של ג'ון ויליאמס "Dynomite" של בזוקה (אנ') "Please Mr. Please" של אוליביה ניוטון-ג'ון "How Sweet It Is (To Be Loved by You)" של ג'יימס טיילור "Why Can't We Be Friends?" של וור (אנ') "Get Down Tonight" של קיי סי אנד דה סאנסיין באנד (אנ') "The Hustle" של ואן מק'קוי (אנ') ודה סול סיטי סימפוני "Love Will Keep Us Together" של קפטין & טניל (אנ') "Rhinestone Cowboy" של גלן קמפבל "One of These Nights" של איגלס "Jive Talkin'" של בי ג'יז "I'm Not in Love" של 10cc "Midnight Blue" של מליסה מנצ'סטר (אנ') בגרסת האלבום של "Mr. Jaws", השירים "Please Mr. Please" ו-"Rhinestone Cowboy" הוחלפו בביצועים תקציביים שהוקלטו מחדש. מידע על היצירה "Mr. Jaws" באתר Discogs מילות השיר "Mr. Jaws" באתר Genius Whitburn, Joel (2004). The Billboard Book of Top 40 Hits (8th ed.). New York: Billboard Books. p. 260. ISBN 0-8230-7499-4. ארכיון מ-2022-12-16. נבדק ב-2009-12-24. "Dickie Goodman - Mr. Jaws And Other Fables By Dickie Goodman (Vinyl, LP)". Discogs.com. 2016-10-06. ארכיון מ-2016-10-18. נבדק ב-2016-10-10. "Pink Floyd Has the Top Album". The Pittsburgh Press. 1975-10-05. p. H-6. ארכיון מ-2022-12-16. נבדק ב-2009-12-24. "Disc Jockey Special". The Daily News. Charlotte Amalie, V.I. 1975-10-11. p. 21. ארכיון מ-2022-12-16. נבדק ב-2009-12-24. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "Mr. Jaws".
דים

האם התכוונתם ל... דים – יצרנית רכב יוונית ג'ק דים – שחקן אנגלי חיים דים – איש צבא ישראלי דין דיים
אוקטט (מחזמר)

אוקטט (באנגלית: Octet) הוא מחזמר שנכתב והולחן על ידי דייב מלוי. המופע "חוקר התמכרות ושליליות עם הטכנולוגיה של המאה ה-21". שמונה אנשים המכורים לאינטרנט נפגשים בקבוצת תמיכה ששמה "החברים של שאול", ושנמצאת במרתף של כנסייה ומשתפים את הסיפורים שלהם. הופעת הבכורה של המחזמר התקיימה ב-19 במאי 2019, באוף-ברודוויי בתיאטרון סיגנטור (אנ') בניו יורק. ההופעה האחרונה התקיימה ב-30 ביוני. המופע כלל בימוי מאת אן טיפה, פיקוח וניהול מוזיקלי מאת אור מטיאס, עיצוב במה מאת איימי רובין ובריטני ווסטה, עיצוב תלבושות מאת ברנדה אבנדנדולו, עצוב תאורה מאת כריסטופר בוסוור, עיצוב סאונד מאת הידנורי נאקאז'ו וניהול במה מאת ג'אנה בוניק. אלבום הקלטות של צוות השחקנים המקורי הופץ ב-15 בנובמבר 2019 לאחר קמפיין מימון המונים. אוקטט – עמוד המחזמר באתר Playbill אוקטט – עמוד המחזמר באתר Broadway.com "New musical Octet, by Tony Award nominee Dave Malloy" "Octet by Dave Malloy", Genius Playbill Staff, Dave Malloy’s A Cappella Musical Octet Ends Extended Off-Broadway Run June 30, Playbill, ‏June 30, 2019 Olivia Clement, Dan Meyer, Playwrights Horizons Leads 2020 Lucille Lortel Award Nominations With Strange Loop and Heroes of the Fourth Turning, Playbill, ‏April 14, 2020 Nicole Rosky, Breaking: 2020 Drama Desk Awards Nominations – The Full List!, Broadway World, ‏April 21, 2020 Robert Diamond, Breaking News: Drama League Announces 2020 Nominations, Broadway World, ‏April 30, 2020 Octet (Original Cast Recording), Apple Music, ‏November 15, 2019 Olivia Clement, Cast Recording of Dave Malloy's Octet in the Works, Playbill, ‏June 20, 2019 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אוקטט (מחזמר)".
הפרחח ובת השריף

הפרחח ובת השריף (באנגלית: Smokey and the Bandit) הוא סרט פעולה קומי אמריקאי משנת 1977 בבימויו של האל נידהאם (אנ'), עם סאלי פילד, ברט ריינולדס, ג'קי גליסון וג'רי ריד (אנ') בתפקידים הראשיים. העלילה עוסקת במרדף בחמש מדינות בארצות הברית של שריף, מלא בהערכה עצמית, ושל מכוניות משטרה אחרי פרחח ("בנדיט") שנוהג במכונית פונטיאק פיירבירד, משטה בכולם ומותיר מאחוריו מכוניות משטרה הרוסות מטקסס, אלבמה, מיסיסיפי, ארקנסו וג'ורג'יה. סאלי פילד הייתה מועמדת לפרס גלובוס הזהב לשחקנית הטובה ביותר - סרט קומדיה או מוזיקלי. ולטר הנמן ואנג'לו רוס היו מועמדים לפרס אוסקר לעריכה הטובה ביותר. הסרט היה שובר קופות וגרף בשנה הראשונה 177 מיליון דולר בארצות הברית, מקום שני לאחר "מלחמת הכוכבים - פרק 4: תקווה חדשה". ההכנסות בהפצה הבינלאומית הסתכמו ב-300 מיליון דולר. הצלחת הסרט הביאה להפקת שני סרטי המשך, השני הצליח פחות והשלישי נכשל. בישראל הופץ הסרט על ידי סינמה אינטרנשיונל קורפוריישן. בתחרות מרוץ מכוניות באטלנטה מקבל בו דארוויל המכונה "הבנדיט" (ברט ריינולדס) הצעה מהמיליונר איינוס בורדט הגדול (פט מקורמיק) ובנו איינוס הקטן (פול ויליאמס) לנסוע במשאיתו מאטלנטה לטקסארקנה (אנ') בטקסס לרכוש 400 ארגזי בירה מחברת הבירה קורס (אנ') ולהבריחן לאטלנטה תוך 28 שעות. אם יצליח במשימה ירוויח 80.000 דולר. במקדמה שקיבל רוכש הבנדיט מכונית פונטיאק פיירבירד ותוכניתו לנסוע מאחורי המשאית ולסלק את כל הרודפים אחריה. הבנדיט מגייס למשימה את חברו קלדוס סנואו המכונה "סנואומן" וזה מצרף גם את כלבו הנאמן פרד. הם מגיעים מוקדם לטקסארקנה כשהמחסנים עדיין סגורים, פורצים אותם, מעמיסים את הארגזים ולא משאירים שום פתק... הכל מתנהל לפי התכנית עד שבחורה לבושה בבגדי כלה (סאלי פילד), נוטשת מכונית עליה כתוב "just married" ונכנסת לפונטיאק של הבנדיט. היא מציגה את עצמה בשם קארי ואומרת שכפו עליה להתחתן עם בן השריף וברגע האחרון ברחה מטקס החתונה. השריף הוא ביופורד ט. ג'סטיס (ג'קי גליסון) והוא רודף אחרי הפונטיאק ביחד עם בנו, החתן המבוזה (מייק הנרי) כדי להחזיר את קארי מהבנדיט ש"חטף" אותה. כאן מתחיל מרוץ מטורף בין הבנדיט ומכוניות משטרה שמתרסקות בקצב מהיר. בכל פעם כזו מאבד השריף חלק ממכוניתו אבל שומר עליו "לשם עדות בבית משפט". הוא צווח כל הזמן על בנו ואומר שאינו מאמין שדבר כזה יצא מחלציו... תוך כדי המרדף מתפתח קשר רומנטי בין הבנדיט לקארי שאותו היא מכנה "צפרדע" בגלל קפיצותיו הרבות. לבסוף הם מצליחים להגיע לאטלנטה דקה אחרי הזמן. איינוס מציע לבנדיט 160,000 דולר אם יוכל להביא מבוסטון צ'אודר צדפות תוך 18 שעות. הוא מסכים והחבורה מתחילה את המסע בקאדילק האדום של איינוס כשהשריף ממשיך לרדוף אחריהם עם מכוניתו החבולה. מדיה וקבצים בנושא הפרחח ובת השריף בוויקישיתוף "הפרחח ובת השריף", במסד הנתונים הקולנועיים IMDb (באנגלית) "הפרחח ובת השריף", באתר נטפליקס "הפרחח ובת השריף", באתר AllMovie (באנגלית) "הפרחח ובת השריף", באתר Rotten Tomatoes (באנגלית) "הפרחח ובת השריף", באתר Box Office Mojo (באנגלית) "הפרחח ובת השריף", באתר Metacritic (באנגלית) "הפרחח ובת השריף", באתר אידיבי "הפרחח ובת השריף", במסד הנתונים הקולנועיים KinoPoisk (ברוסית) קדימון לפרחח ובת השריף, באתר יוטיוב הפרחח ובת השריף, באתר TCM הפרחח ובת השריף, צנזורה לסרטים ומחזות, באתר ארכיון המדינה השם "בת השריף" אינו מדויק, מדובר כאן בכלתו לעתיד (daughter in law) של השריף. smokey מתייחס למשאית הגדולה והמעשנת הנמצאת לאורך כל הסרט סרטים - הפרחח ובת השריף, באתר ארכיון המדינה
Dinosaur

"Dinosaur" (מסוגנן כ-"D.I.N.O.$.A.U.R."; בעברית: דינוזאור) הוא שיר של הזמרת האמריקאית, קשה, שמופיע באלבום האולפן הראשון שלה, Animal. השיר נכתב על ידי קשה, מקס מרטין ושלבאק, והופק על ידי מקס מרטין ושלבאק. השיר ספג לרוב ביקורת ממבקרי מוזיקה. איאן גיטינס, מהגרדיאן, אמר כי השיר הוא "הדחה נוראית של מחזרים מזדקנים". דאג רול, ממטרו וויקלי (אנ'), מתח ביקורת על הפזמון של השיר, שלדבריו מזכירים את "טוני בזיל (אנ') של ימינו", ואמר כי: "האם אנחנו אמורים לחשוב שזה חמוד, או אפילו חכם? זה לא." שריל צ'יה מ-UrbanWire מתחה ביקורת על השיר ואמרה כי: "[לשיר] יש פוטנציאל להיות מאוד מעצבן אחרי כמה פעמים". מוניקה הררה, מבילבורד, נתנה ביקורת שלילית על השיר, באומרה כי השיר הוא דוגמה לאחד מ-"הטעויות" של האלבום, וקבעה שהוא יכול "לפנות רק לבני הנוער חסרי הלב ביותר". איילבה מאלון, מ-NME, נתנה לשיר דירוג של 2 כוכבים וחצי מתוך חמישה כוכבים. פרייזר מקאלפין, מה-BBC, היה חיובי בביקורתו על השיר, כשהוא מציין שהשיר הוא השיר הטוב ביותר של האלבום. מקאלפין אמר כי: "[השיר] הוא שיר שעשוי מסוכר וחוצפה, שיר של בחורה צעירה לגבר מבוגר שמנסה לאסוף אותה במועדון. כל מה שיש לה להציע לו זה תרסיס של עלבונות ושריקות חמודות. זה ילדותי ונדרש ייעוץ עם ההורים בו-זמנית, והוא הולך להרגיז כל מבוגר בטווח שמיעה." סרטון השיר "Dinosaur" באתר יוטיוב Gittins, Ian (2010-12-17). "Ke$ha – review – Music – The Guardian". The Guardian. ארכיון מ-2015-06-12. נבדק ב-2012-05-12. Rule, Doug (2010-01-27). "Di$po$able Pop: The dollar sign in Ke$ha's name serves as shorthand for not just all that's wrong with her music, but pop music today: Music section: Metro Weekly". Metro Weekly. אורכב מ-המקור ב-2012-03-05. נבדק ב-2012-05-12. Chia, Cheryl (2010-01-08). "Ke$ha's Animal unleashed – The UrbanWire". The UrbanWire. אורכב מ-המקור ב-2012-08-30. נבדק ב-2012-05-12. Herrera, Monica (2010-01-06). "Ke$ha, "Animal" - Billboard.com". Billboard. Prometheus Global Media. ארכיון מ-2013-03-30. נבדק ב-2012-04-14. Malone, Ailbhe (2010-01-22). "NME Album Reviews - Album review: Ke$ha - Animal (Sony) - NME.COM". NME. IPC Media. ארכיון מ-2010-01-27. נבדק ב-2012-05-12. McAlphine, Fraser (2010-01-29). "BBC – Music – Review of Ke$ha – Animal". British Broadcasting Corporation. ארכיון מ-2012-03-13. נבדק ב-2012-05-12.
מתקפת ברנוביץ'

מתקפת ברנוביץ' הייתה מתקפה שנערך בחזית המזרחית במהלך מלחמת העולם הראשונה בין צבא רוסיה לכוחות גרמניה ואוסטריה-הונגריה ביולי 1916. במקביל למתקפה של החזית הדרום-מערבית הרוסית, הייתה אמורה החזית המערבית הרוסית לפתוח במתקפה לכיוון וילנה. עם זאת, תוכנית ההתקפה שונתה - במקום התקפה על וילנה, המתקפה הייתה לכיוון אזור ברנוביץ'. שינוי כיוון זה בא בעקבות פקודות מלמעלה, שתווך בחזון לגריגורי רספוטין, והתקבל על ידי הצאר כמפקד העליון. בתחילת יוני 1916 החלו חיילי החזית הדרום-מערבית במתקפה, תוך שהם השיגו פריצות דרך נגד הצבא האוסטרו-הונגרי והתקדמו לגליציה. עם זאת, גנרל אלכסיי אברט, מפקד החזית המערבית הרוסית, דחה פעמיים את המתקפה המתוכננת לעבר ברנוביץ', תחילה ב-31 במאי, אחר כך ב-4 ביוני, ולאחר מכן ניסה לבטל את המבצע לחלוטין. בפקודת המפקדה העליונה הרוסית, גנרל אוברט נאלץ "לתקוף את האויב בחזית - נובוגרודק - ברנוביץ'" ב-3 ביוני. הארמייה הרביעית הרוסית פתחה במתקפה הראשונה ב-2 ביולי עם שלושה קורפוסים, אך נעצרה עד למחרת. הרוסים חידשו את המתקפה ב-4 ביולי אך שוב נעצרו לאחר יומיים בלבד של לחימה. בחסות הלילה ב-8 ביולי, הרוסים פתחו במתקפה שלישית אך כל ההתקפות הרוסיות נהדפו עד סוף היום שלאחר מכן. ב-14 ביולי, הצבא הגרמני פתח במתקפת נגד והחזיר את כל הקרקע האבודה. ניסיון רוסי אחרון נעשה מ-25 ביולי עד 29 ביולי, אך שוב נכשל. למרות חודשים של היערכות ויתרון של פי שישה בכוח אדם ובתותחים, הרוסים לא הצליחו לפרוץ את העמדות הגרמניות המבוצרות, ותפסו רק את הקו המבוצר הראשון באזורים מסוימים של המתקפה שאבדו לאחר מכן להתקפות נגד גרמניות. מדיה וקבצים בנושא מתקפת ברנוביץ' בוויקישיתוף
פרנץ טוסט

פרנץ טוסט (בגרמנית: Franz Tost, נולד ב-20 בינואר 1956) שימש במשך 18 שנים כמנהל מנהל קבוצות המרוצים טורו רוסו ואלפאטאורי המתחרות באליפות הפורמולה 1. בעברו היה נהג מרוצים באליפות פורמולה פורד האוסטרית. טוסט התחרה בפורמולה פורד פורמולה 3, הוא זכה באליפות הפורמולה פורד האוסטרית בשנת 1983. הוא הרגיש שהוא לא מיומן מספיק כדי להגיע לפסגת הספורט המוטורי. לכן הוא החליט ללמוד מדעי ספורט וניהול באוניברסיטת אינסברוק ובאוניברסיטת וינה, מה שהוביל אותו לעבודה כמנהל צוות בבית הספר למרוצים של וולטר לכנר. בשנת 1993 הוא הצטרף לווילי ובר שם ניהל תחילה את צוות הפורמולה 3 של קבוצת WTS. במהלך עבודתו פגש את ראלף שומאכר הצעיר והתבקש על ידי ווילי וובר להתלוות לשומאכר ביפן. טוסט הוא אחד ממנהלי הקבוצות שהחזיקו בתפקיד הכי הרבה זמן ברציפות. שומאכר הצטרף לקבוצת ויליאמס באליפות הפורמולה 1 בעונת 2000. טוסט הגיע בעקבותיו ושימש שמנהל הפעילות בשטח של ב.מ.וו, שהייתה ספקית המנועים של הקבוצה. הוא שימש בתפקיד עד לינואר 2006, אז מונה לתפקיד מנהל קבוצת טורו רוסו, שהצטרפה לאליפות במקומה של קבוצת מינארדי. בשנת 2020 שינתה הקבוצה את שמה לאלפאטאורי. טוסט המשיך לשאת בתפקיד מנהל הקבוצה. בסיום עונת 2023 פרש מתפקידו ומונה ליועץ בקבוצת רד בול לצידו של הלמוט מרקו. Franz Tost Profile Every Formula 1 longest-serving team principal/boss/general manager reigns in Formula 1 history, F1 Technical, 21 May 2021 New Red Bull job title for departing Franz Tost shared by Helmut Marko, Plantf1.com, 27 November 2023
מייקל אוליזה

מייקל אוליזה (בצרפתית: Michael Olise; נולד ב-12 בדצמבר 2001 בהאמרסמית' שבאנגליה) הוא כדורגלן צרפתי המשחק בעמדת הקשר בקבוצת באיירן מינכן מהבונדסליגה. אוליזה גדל במחלקות הנוער של ארסנל, צ'לסי, מנצ'סטר סיטי ורדינג. בשנת 2019 החל לשחק בקבוצה הבוגרת של רדינג במסגרת הפוטבול ליג צ'מפיונשיפ. בסך הכל ערך 67 הופעות ליגה במדי המועדון, בהן הבקיע שבעה שערים. ב-8 ביולי 2021 חתם אוליזה על חוזה לחמש שנים בקריסטל פאלאס מהפרמייר ליג. ב-11 בספטמבר ערך את הופעת הבכורה שלו במועדון, בניצחון 0–3 על טוטנהאם הוטספר במסגרת המחזור הרביעי בליגה לעונת 2021/2022. ב-3 באוקטובר הבקיע את שער הבכורה שלו במועדון, בתיקו 2-2 נגד לסטר סיטי במסגרת המחזור השביעי בליגה. בעונתו הראשונה במועדון ערך 26 הופעות ליגה, בהן הבקיע שני שערים. אוליזה נולד באנגליה לאב ממוצא ניגרי ולאם ממוצא צרפתי-אלג'יראי ומשום כך הוא זכאי לייצג את ארבע המדינות. אוליזה נכלל בסגל הנבחרת האולימפית של צרפת לטורניר הכדורגל באולימפיאדת פריז (2024). מדיה וקבצים בנושא מייקל אוליזה בוויקישיתוף מייקל אוליזה, ברשת החברתית אקס (טוויטר) מייקל אוליזה, ברשת החברתית אינסטגרם מייקל אוליזה, באתר Transfermarkt מייקל אוליזה, באתר Soccerway מייקל אוליזה, באתר BDFutbol מייקל אוליזה, באתר WorldFootball.net מייקל אוליזה, באתר National Football Teams מייקל אוליזה, באתר FootballDatabase.eu מייקל אוליזה, באתר ESPN Michael Olise: Crystal Palace close to signing Reading forward באתר BBC, ‏ 7 ביולי 2021 (באנגלית) JO 2024 - Football : les quatre réservistes des Bleus déterminés, la liste définitive est connue באתר Ouest-France, ‏ 4 ביולי 2024 (בצרפתית)
איסק ליהדג'י

איסק ליהדג'י (בצרפתית: Isaac Lihadji; נולד ב-10 באפריל 2002 במרסיי שבצרפת) הוא כדורגלן צרפתי המשחק בעמדת קשר הכנף בקבוצת ליל מליגת העל הצרפתית. ליהדג'י גדל במחלקות הנוער של ספטמה ואולימפיק מרסיי. ב-24 בספטמבר 2019 ערך את הופעת הבכורה שלו בקבוצה הבוגרת של אולימפיק מרסיי, בתיקו 0-0 נגד דיז'ון במסגרת המחזור השביעי בליגת העל הצרפתית לעונת 2019/2020. בסך הכל ערך שתי הופעות ליגה במועדון. ב-2 ביולי 2020 חתם ליהדג'י בליל מליגת העל הצרפתית. ב-25 בספטמבר ערך את הופעת הבכורה שלו במועדון, בניצחון 0–2 על נאנט במסגרת המחזור החמישי בליגה לעונת 2020/2021. בשתי העונות הראשונות שלו במועדון ערך 28 הופעות ליגה, בהן הבקיע שער אחד. ב-14 בספטמבר 2021 ערך את הופעת הבכורה שלו בליגת האלופות, בתיקו 0-0 נגד וולפסבורג במסגרת שלב הבתים לעונת 2021/2022. ליהדג'י היה חלק מסגל הנבחרת האולימפית של צרפת לטורניר הכדורגל באולימפיאדת טוקיו בשנת 2021. איסק ליהדג'י, באתר Transfermarkt איסק ליהדג'י, באתר Soccerway איסק ליהדג'י, באתר BDFutbol איסק ליהדג'י, באתר WorldFootball.net איסק ליהדג'י, באתר FootballDatabase.eu איסק ליהדג'י, באתר ESPN Le très prometteur Isaac Lihadji est officiellement un Dogue באתר הרשמי של ליל, 2 ביולי 2020 (בצרפתית)
גבריאל פריירה

גבריאל פריירה דוס סנטוס (בפורטוגזית: Gabriel Pereira dos Santos; נולד ב-1 באוגוסט 2001 בסאו פאולו שבברזיל) הוא כדורגלן ברזילאי המשחק בעמדת קשר הכנף בקבוצת ניו יורק סיטי מה-MLS. פריירה גדל במחלקת הנוער של קורינתיאנס. בשנת 2020 החל לשחק בקבוצה הבוגרת של המועדון במסגרת ליגת העל הברזילאית, במדיה ערך 43 הופעות ליגה והבקיע שני שערים. ב-17 במרץ 2022 חתם פריירה על חוזה לארבע שנים בניו יורק סיטי מה-MLS. ב-2 באפריל ערך את הופעת הבכורה שלו במועדון, בהפסד 1–2 לטורונטו במסגרת הליגה. ב-24 באפריל הבקיע את שער הבכורה שלו במועדון, בניצחון 4–5 על טורונטו במסגרת הליגה. בעונתו הראשונה במועדון ערך 29 הופעות ליגה, בהן הבקיע תשעה שערים. ניו יורק סיטי גביע קמפאונס (1): 2022 מדיה וקבצים בנושא גבריאל פריירה בוויקישיתוף גבריאל פריירה, באתר Transfermarkt גבריאל פריירה, באתר Soccerway גבריאל פריירה, באתר FootballDatabase.eu New York City Football Club Signs Brazilian Forward Gabriel Pereira באתר הרשמי של ניו יורק סיטי, 17 במרץ 2022 (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "גבריאל פריירה".
סאביו (כדורגלן)

סאביו מוריירה דה אוליביירה (בפורטוגזית: Sávio Moreira de Oliveira; נולד ב-10 באפריל 2004 בסאו מתאוס שבברזיל), היידוע גם בכינויו "סאביניו", הוא כדורגלן ברזילאי המשחק בעמדת קשר הכנף במנצ'סטר סיטי מהפרמייר ליג ובנבחרת ברזיל. סאביו גדל במחלקת הנוער של אתלטיקו מיניירו. בשנת 2020 החל לשחק בקבוצה הבוגרת של המועדון במסגרת ליגת העל הברזילאית, במדיה ערך 29 הופעות ליגה והבקיע שני שערים. בנוסף, ערך שתי הופעות בגביע ליברטדורס בעונת 2022. ב-30 ביוני 2022 חתם סאביו בטרואה מליגת העל הצרפתית. ב-22 ביולי 2022 הושאל סאביו למשך עונה אחת לפ.ס.וו. איינדהובן מליגת העל ההולנדית. ב-6 באוגוסט ערך את הופעת הבכורה שלו במועדון, בניצחון 4-1 על אמן במסגרת המחזור הראשון בליגה לעונת 2022/2023. ב-13 ביולי 2023, סאביו הושאל לג'ירונה לעונה אחת. בזמן שלו בז'ירונה עזר למועדון להגיע לליגת האלופות בפעם הראשונה בהיסטוריה, סיים את העונה בליגה עם 9 שערים ו10 בישולים ובנוסף לכל זה סאביו היה השחקן עם הכי הרבה דריבלים מוצלחים בליגה עם 104 דריבלים מוצלחים. ב-18 ביולי 2024, סאביו עבר למנצ'סטר סיטי שנמצאת תחת אותה בעלות כמו טרואה בסכום העברה של 25 מיליון פאונד. ב-23 במרץ 2024 ערך סאביו את הופעת הבכורה שלו בנבחרת ברזיל, בניצחון 1-0 על נבחרת אנגליה במשחק ידידות. נכלל בסגל נבחרת ברזיל לטורניר קופה אמריקה 2024. ב-28 ליוני 2024, סאביו כבש את שער הבכורה שלו בנבחרת ברזיל בניצחון 4-1 על פרגוואי במסגרת שלב הבתים של קופה אמריקה 2024. סאביו, באתר Transfermarkt סאביו, באתר Soccerway סאביו, באתר BDFutbol סאביו, באתר WorldFootball.net סאביו, באתר National Football Teams סאביו, באתר FootballDatabase.eu סאביו, באתר ESPN Atlético-MG anuncia venda de Savinho ao Grupo City; reforço do PSV, atacante se despede do elenc באתר Globo Esporte, ‏ 30 ביוני 2022 (בפורטוגזית) Sávio is speler van PSV באתר הרשמי של פ.ס.וו. איינדהובן, 22 ביולי 2022 (בהולנדית) Brazil name Copa América squad with Casemiro dropped באתר OneFootball, ‏ 10 במאי 2024 (באנגלית)
ספינת השוטים (משל)

ספינת השוטים, או משל הקברניט, הוא משל שהופיע ב'ספר המדינה' של אפלטון. המשל מתאר את הבעייתיות שבשלטון לא מריטוקרטי, קרי שלטון שאינו מבוסס על כישורים – כגון דמוקרטיה, אוליגרכיה וכדומה. בתרגומו של יוסף גרהרד ליבס לכתבי אפלטון, המשל מופיע בכרך ב', עמודים 384–385: תאר לך אניות רבות או אניה אחת שתהיה נתונה במצב כדלהלן: בעל האנייה עולה בגודלו ובכח גופו על כל יורדי האנייה, אלא שהוא כבד שמיעה, וכמו כן פגומה ראייתו, ובקיאותו בענייני הים אינה אלא כיוצא בזה; ואילו המלחים רבים זה עם זה על הנהגת האנייה, וכל אחד מדמה בנפשו שעליו לתפוס את ההגה, בלא שלמד אמנות זו מימיו, ובלא שיהא בידו לנקוב בשם מורהו, או לציין את פרק הזמן בו למד; ולא עוד אלא שטוענים הם כי הדבר אינו ניתן ללימוד, ואף לא יהססו לגזור לגזרים את כל האומר שכן; ותמיד הם מקיפים את בעל האנייה עצמו ומפצירים בו ועושים כל מעשה שבעולם כדי שימסור בידיהם את ההגה; ולעיתים כשהוא נכנע לאחרים ולא להם, יהרגו את האחרים הללו או ישליכו אותם מתוך האנייה; ואת בעל האנייה שהינו כמות שהוא יכניעו לרצונם בסם שינה או ביין או בתחבולה אחרת, וכך הם משתלטים על האנייה ונזקקים לכל מה שיש בה, ואגב משתאות ומסיבות הם מפליגים בים כדרך שמסתבר שכמותם; ולא עוד אלא שהם משבחים כל איש שיש בכוחו לסייעם שיתפסו את השלטון מתוך שידול בעל האנייה וכפייתו, והמסוגל לכך - יקראו לו ימאי וקברניט מומחה ובקי בענייני הספנות; ומי שאין בכוחו לסייעם בהשתלטות זו יגנוהו כאיש לא יצלח; ואילו בדבר הקברניט האמיתי אינם מבינים אף זאת: שחייב הוא לתת דעתו על תקופות השנה ושעות היום, על שמיים וכוכבים ורוחות וכל מה ששייך לאותה אמנות, אם עתיד הוא להיות לאמיתו של הדבר איש הראוי לשלוט באנייה; ואילו שיתפוס אדם את ההגה, בין על דעת האחרים ובין בעל כורחם - יכולת זו, סבורים הם, אי אפשר להשיגה בשום אומנות שאדם ילמד ובשום אימון שיתאמן בו, אלא בחכמת הקברניט. ואם זהו המעשה שנעשה באניות - כלום אינך מאמין שהקברניט האמיתי אמנם ייקרא צופה- שחקים, ומדבר-הבלים ואיש-אין-חפץ-בו, בפי מלחי האנייות שהכך עלה להן? במשל, בעל האנייה משול למדינה, המלחים משולים לשלטון דמוקרטי או אוליגרכי – שנוהגים בכוח או בפופוליזם – והקברניט משול לשלטון של מלך-פילוסוף, שיודע כיצד למשול. ב-1494, ברוח הרנסאנס והחזרה לכתבים העתיקים, פרסם הסאטיריקן הגרמני סבסטיאן ברנט את הפואמה ספינת השוטים בהשראת המשל. בסוף המאה ה-15 הירונימוס בוש צייר ציור שנושא את שם הפואמה. המשל, וכן הפואמה, מוזכרים פעמים רבות גם בתרבות הפופולרית, דוגמת הספר והסרט ספינת השוטים (סרט), וכן במוזיקה דוגמת שיריהם של הדלתות (1970), גרייטפול דד (1974), ג'ון קייל (1974), וורלד פארטי (1987), רוברט פלאנט (1988) ואירייז'ר (1988). המדינה (דיאלוג אפלטוני) ספינת השוטים (פואמה) מדיה וקבצים בנושא ספינת השוטים בוויקישיתוף אפלטון, תרגום: יוסף גרהרד ליבס, כתבי אפלטון, כרך ב', הוצאת שוקן, 1957, עמ' 384–385
פסטיבל הזמר העברי 2001

פסטיבל הזמר העברי 2001 הייתה תחרות שירים ששודרה ב-26 באפריל 2001, מוצאי יום העצמאות תשס"א, בניסיון לשחזר את פסטיבל הזמר והפזמון, לאחר שהתקיימה תחרות בשנה הקודמת. הפסטיבל שודר בשידור חי בערוץ הראשון וברשת ג' מהיכל התרבות ראשון לציון, בהנחייתם של יעל אבקסיס ומוני מושונוב. בחלק האומנותי, הופיעו ירדנה ארזי, אנריקו מסיאס, זהבה בן ואמנים נוספים, במחווה לזמר המזרחי. השיר שזכה בתחרות היה "ריקוד החיים" בביצועה של קרן שני, שגם יצא לאחר מכן כסינגל ובליווי קליפ. פסטיבל הזמר והפזמון, באתר הפסטיבלים פסטיבל הזמר העברי 2001, באתר סטריאו ומונו ירדנה ארזי, זהבה בן ואנריקו מסיאס יופיעו בפסטיבל הזמר העברי המחודש, באתר הארץ, 23 באפריל 2001 פסטיבל הזמר ישודר ביום העצמאות, באתר ynet, 15 באפריל 2001 הזוכה בפסטיבל הזמר: קרן שני, באתר הארץ, 27 באפריל 2001
אנתוני קונצ'ני

אנתוני קונצ'ני (באנגלית: Anthony Konechny; נולד ב-23 בספטמבר 1989) הוא שחקן קנדי. בשנת -2013, הוא הצטרף לקאסט החוזר של הסדרה Almost Huma"n" שם שיחק את MX-43 '1', אנדרואיד משטרתי דמוי אדם, עד לגמר הסדרה ב-2014 לאחר סיום העונה הראשונה שלה. בשנת 2014 הוא גילם את הקצין ת'ך בסרט "גודזילה". באותה שנה הוא הופיע כאורח בסדרה "המכשפות מאיסט אנד" שם גילם את היצור מנדרייק, שד שחוצה מאסגארד ומתחיל לתקוף כמה מתושבי העיר איסט אנד, היצור נהרג על ידי פרדריק בושאמפ. בשנת 2015 הוא הופיע בסרט "חמישים גוונים של אפור" שם גילם את פול קלייטון הצעיר, צעיר שנמשך לחברתו לעבודה בחנות לחומרי בניין אנסטסיה סטיל (דקוטה ג'ונסון), ויריבו של כריסטיאן גריי (ג'יימי דורנן) על ליבה של אנסטסיה. בשנת 2019 שיחק בסרט "נואל". בשנת 2020 שיחק לצד אדן קנטו וג'ייקוב אלורדי בסרט "שני לבבות". אנתוני קונצ'ני, במסד הנתונים הקולנועיים IMDb (באנגלית) אנתוני קונצ'ני, באתר AllMovie (באנגלית) אנתוני קונצ'ני, במסד הנתונים הקולנועיים KinoPoisk (ברוסית) Good Morning Godzilla - Yet More Casting News Stomps Out! ’50 Shades of Grey’ Movie Cast: Anthony Konechny Joins as Christian Grey’s Rival, Paul Clayton Anthony Konechny se incorpora a la película “Cincuenta Sombras de Grey” Denise Petski, Deadline, Deadline, ‏5 ביולי 2018